1972D0443 — DA — 01.01.1995 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

▼B

KOMMISSIONENS BESLUTNING

af 22. december 1972

om pristilpasning ved salg af kul på det fælles marked

(72/443/EKSF)

KOMMISSIONEN FOR DE EUROPÆISKE FÆLLESSKABER HAR

under henvisning til traktaten om oprettelse af Det europæiske Kul- og Stålfællesskab, særlig artikel 60, stk. (2), litra b), og artikel 47,

under henvisning til beslutning nr. 30/53 af 2. maj 1953 om de fremgangsmåder, som i henhold til traktatens artiekl 60, stk. (1), er forbudt inden for det fælles marked for kul og stål ( 1 ),

under henvisning til beslutning nr. 3/58 af 18. marts 1958 om pristilpasning ved salg af kul på det fælles marked ( 2 ),

under henvisning til afgørelse undertegnet den 22. januar 1972 af Rådet for De europæiske Fællesskaber vedrørende nye medlemsstaters tiltrædelse af Det europæiske Kul- og Stålfællesskab, særlig artikel 153 i den akt, som er vedføjet den nævnte afgørelse,

efter høring af Det rådgivende Udvalg, og

ud fra følgende betragtninger:

Med beslutning nr. 3/58 er virksomhedernes ret til at bringe deres tilbud på linje med en prisliste, som er opstillet ud fra et andet sted, og som giver køberen de gunstigste betingelser på bestemmelsesstedet, blevet begrænset for at undgå forstyrrelser på det fælles marked;

det fælles marked for kul er siden 1958 undergået ændringer. De begrænsninger, som gælder for retten til tilpasning, må tilpasses den ændrede situation; i den forbindelse må der tages hensyn til Det forenede Kongeriges, Danmarks og Irlands tiltrædelse af Fællesskabet og de følger, som opstår heraf for den yderligere udvikling på kulmarkedet«

det er derfor nødvendigt at erstatte de regler, som er nedfældet i beslutning nr. 3/58, med nye bestemmelser. I den forbindelse må der på grundlag af artikel 30 i ovennævnte akt gås frem efter de retningslinjer, som er opstillet i bilag II til denne akt;

retten til tilpasning skal begrænses til sådanne produktionsvirksomheders og salgsorganisationers prislister, som med hensyn til produktionsomfang og -betingelser er af betydning for prisdannelsen på det fælles marked: Efter de erfaringer, som er indsamlet siden 1958, er det virksomheder, som på det fælles marked årlig afsætter over i alt 1 mio. t stenkul eller sten- og brunkulsprodukter af egen produktion; desuden skal der tages hensyn til de virksomheder, hvor der forestår standsning af produktionen;

på den anden side må de mængder begrænses, der af de nævnte virksomheder må afsættes på det fælles marked ved tilpasning. For at undgå følelige ændringer i de traditionelle leverancestrømme er det formålstjenligt at foretage denne begrænsning geografisk og for de vigtigste produktgrupper;

udøvelse af retten til tilpasning forudsætter, at de brændstoffer, der skal leveres, kan sammenlignes med brændstofferne i den prisliste, hvortil tilpasningen sker;

for at ulovlige prisunderbydninger kan forhindres, er virksomhederne i henhold til artikel 3 i beslutning nr. 30/53 forpligtet til ved bestemmelse af frankoprisen at overholde alle betingelserne i den prisliste, de tilpasser sig;

for at kunne beregne frankoprisen rigtigt må virksomhederne have nøje kendskab til transportomkostningerne;

for at muliggøre kontrol af de tilpasningsrabatter, hvor der skal tages hensyn til søtransporter, skal virksomhederne meddele Kommissionen de søfragter, der er taget hensyn til ved tilpasningen. For at bringe de anvendte søfragter til de interesserede parters kendskab kan Komkissionen offentliggøre dem på egnet måde;

for at omfanget af de tilpasningsforretninger, som er foretaget af virksomhederne, kan bedømes, og for at anvendelsen af de bestemmelser, som er indeholdt i denne beslutning, kan kontrolleres, skal virksomhederne proligtes til løbende at holde Kommissionen underrettet om arten og omfanget af deres tilpasningsforretninger —

VEDTAGET FØLGENDE BESLUTNING: